**JAVNI POZIV ZA PODNOŠENJE ZAHTJEVA ZA ISPLATU PRIGODNOG DARA (BOŽIĆNICE) UMIROVLJENICIMA**

**SA PODRUČJA OPĆINE SIKIREVCI ZA 2022. god.**

Načelnik Općine Sikirevci donio je Odluku o isplati prigodnog božićnog dara (božićnice) umirovljenicima s područja Općine Sikirevci u 2022. godini.

**Uvjeti za isplatu božićnice**
Božićnica se isplaćuje pod uvjetom da umirovljenici imaju prijavljeno prebivalište na području Općine Sikirevci, imaju navršenih 55 godina života i da su korisnici invalidske, starosne ili obiteljske mirovine, mirovine ostvarene sukladno odredbama Zakona o pravima hrvatskih branitelja iz Domovinskog rata i članova njihovih obitelji i Zakona o pravima iz mirovinskog osiguranja djelatnih vojnih osoba, policijskih službenika i ovlaštenih službenih osoba te da im iznos mirovine ne prelazi 2.000,00 kn.

**Iznosi božićnice**
Božićnica se isplaćuje u novcu, u sljedećem iznosu:
– 200,00 kn isplaćuje se umirovljenicima s mirovinama manjom od 2.000,00 kn

**Korisnici inozemnih mirovina**
Umirovljenicima koji primaju mirovinu s osnova mirovinskog staža u Republici Hrvatskoj i mirovinskog staža u inozemstvu odobrava se isplata ako ukupni iznos obje mirovine ne prelazi 2.000,00 kn.

**Način isplate**
Božićnica će se isplaćivati od dana podnošenja zahtjeva do konca mjeseca prosinca 2022. godine u gotovini putem općinske blagajne.

**Podnošenje zamolbe za isplatu**
Umirovljenici koji udovoljavaju uvjetima za ostvarivanje prava na isplatu božićnice, trebaju podnijeti Jedinstvenom upravnom odjelu Općine Sikirevci zahtjev za isplatu, uz koju se prilaže:
– odrezak od posljednje mirovine (hrvatske i inozemne),
– izjava,
– kopija važeće osobne iskaznice.
Zahtjevi se podnose Općini Sikirevci **od 12.prosinca do 31. prosinca 2022. godine** ili do iskorištenja sredstava, radnim danom od 8,00-14 ,30 sati.

**Zaštita osobnih podataka**
Umirovljenici koji žele ostvariti pravo na isplatu božićnice, trebaju dati privolu Općini Sikirevci za obradu osobnih podataka jer bez takve privole Općina ne smije obrađivati osobne podatke i isplata nije moguća.
Općina Sikirevci kao voditelj obrade osobnih podataka jamči tajnost prikupljenih osobnih podataka.
Svi osobni podaci koji se u okviru ovog postupka obrađuju u smislu Opće uredbe o zaštiti podataka smatraju se poslovnom tajnom te se ne smiju ni na koji način obrađivati izvan svrhe za koju su prikupljeni, odnosno, bez zakonske osnove. Općina se obvezuje čuvati povjerljivost svih osobnih podataka te da će iste osobne podatke koristiti isključivo u točno određenu (propisanu) svrhu, a nakon ostvarenja propisane svrhe svi osobni podaci će se brisati.

NAČELNIK OPĆINE SIKIREVCI
Josip Nikolić, dipl.ing.drv.

[Obrazac-Zahtjeva](http://lobor.hr/wp-content/uploads/2022/11/Obrazac-Zahtjeva-2.docx)

[Odluka o isplati prigodnog dara (božićnice) u 2022. god](http://lobor.hr/wp-content/uploads/2022/11/Odluka-o-isplati-prigodnog-dara-bo%C5%BEi%C4%87nice-u-2022.-god.pdf)